gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5066, del 08-08-2005 (2005/9178)

Informació pública de la modificació puntual núm. 23.7 del Pla General Municipal d'Ordenació.
---------------------------------------------------------------------------------------------

### Dades del document

Número de DOGV
:   5066

Data del DOGV
:   08-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9178


Organisme emissor
:   Ajuntament d'Alacant

Tipus de document
:   Anunci

Informació pública de la modificació puntual núm. 23.7 del Pla General Municipal d'Ordenació. [2005/9178]
  
El Ple de l'Ajuntament, en sessió celebrada el dia 14 de juliol de 2005, va acordar sotmetre a exposició pública per un termini d'un mes la modificació puntual nombre 23-7 del Pla General Municipal d'Ordenació vigent.
  
- Correcció d'un error material en el pla 3A, sòl urbà: alineacions; full I-10.
  
El que es publica per a general coneixement, segons el que disposen els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, significant que durant l'esmentat termini d'un mes, que es comptarà a partir de la data de la publicació d'este edicte en el Diari Oficial de la Generalitat Valenciana, es podrà examinar l'expedient en l'Oficina d'Informació Urbanística, sítia en el carrer de Sant Nicolau, número 2, de 09.00 a 14.00 hores, així com formular les al·legacions oportunes.
  
L'acord d'exposició pública determinarà la suspensió de llicències de parcel·lació, edificació i demolició en aquelles zones per a les quals el contingut de la present modificació supose variació del règim urbanístic vigent. La suspensió durarà fins a l'aprovació definitiva d'este expedient i, com a màxim, dos anys a partir de la seua publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5016, del 30-05-2005 (2005/5443)

Expedient número CNMY/05/SDGA/17. Assistència per a la realització d'estudis trimestrals d'opinió pública en l'àmbit de la Comunitat Valenciana.
------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/5443


Data del document
:   16-05-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * adjudicació de contracte administratiu
    * sondeig d'opinió
    * contracte de serveis
    * licitació

Expedient número CNMY/05/SDGA/17. Assistència per a la realització d'estudis trimestrals d'opinió pública en l'àmbit de la Comunitat Valenciana. [2005/F5443]
  
La Presidència de la Generalitat Valenciana, en compliment del que establix l'article 93.2 del Text Refós de la Llei de Contractes de les Administracions Públiques i l'article 76 del Reglament General de Contractació de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Presidència de la Generalitat.
  
b) Dependència que tramita l'expedient: Secretaria General Administrativa.
  
c) Número d'expedient: CNMY/05/SDGA/17.
  
2. Objecte del contracte
  
a) Tipus de contracte: assistència.
  
b) Descripció de l'objecte: assistència per a la realització d'estudis trimestrals d'opinió pública en l'àmbit de la Comunitat Valenciana.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert/concurs.
  
4. Pressupost base de licitació
  
a) Import total: 175.117 euros.
  
5. Adjudicació.
  
a) Data: 12 de maig de 2005.
  
b) Contractista: Sigma Dos, SA.
  
c) Nacionalitat: espanyola.
  
d) Import d'adjudicació: 140.093,60 euros.
Diari Oficial de la Generalitat Valenciana


Sumari del DOGV 5156, del 16-12-2005 (2005/13534)

Informació pública del programa d'actuació integrada de l'àrea de repartiment número 1.
---------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13462


Organisme emissor
:   Ajuntament de la Font d'en Carròs

Tipus de document
:   Anunci

Informació pública del programa d'actuació integrada de l'àrea de repartiment número 1. [2005/Q13640]
  
De conformitat amb l'establit en els articles 46, 52 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant la Resolució d'esta Alcaldia número 562, de data 15 de novembre de 2005, s'ha disposat sotmetre a informació pública, durant el termini de 20 dies hàbils, el programa d'actuació integrada de l'àrea de repartiment número 1 de la Font d'En Carròs, que inclou el corresponent pla parcial, el document d'homologació, el projecte de reparcel·lació, l'estudi d'impacte ambiental, el projecte d'instal·lacions i l'avantprojecte d'urbanització, redactats a instància d'este ajuntament per l'equip dirigit per l'arquitecte José Pastor Puig.
  
S'advertix de la possibilitat de formular al·legacions, proposicions juridicoeconòmiques en competència i alternatives tècniques.
  
Durant els esmentats 20 dies, computats des de la publicació del present edicte en el Diari Oficial de la Generalitat Valenciana, es podran presentar al·legacions i alternatives tècniques. Les proposicions juridicoeconòmiques es presentaran durant els cinc dies següents al venciment del termini anterior.
  
Durant tot el procediment podran ser objecte de consulta pública, a l'ajuntament, les al·legacions i alternatives tècniques que es presenten.
Diari Oficial de la Generalitat Valenciana


Sumari del DOGV 5077, del 24-08-2005 (2005/8950)

Informació pública i convocatòria d'iniciatives alternatives de l'activitat que se cita de declaració d'interés comunitari relativa a la instal·lació d'un magatzem de jardineria, al polígon 9, parcel·la 7, del terme municipal de Massamagrell.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5077

Data del DOGV
:   24-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8950


Data del document
:   07-06-2005

Organisme emissor
:   Conselleria de Territori i Habitatge

Tipus de document
:   Convocatòria

Descriptors 

:   * Massamagrell
    * terreny edificable

Informació pública i convocatòria d'iniciatives alternatives de l'activitat que se cita de declaració d'interés comunitari relativa a la instal·lació d'un magatzem de jardineria, al polígon 9, parcel·la 7, del terme municipal de Massamagrell. [2005/8950]
  
Per raó del que establix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'un magatzem de jardineria, al polígon 9, parcel·la 7, del terme municipal de Massamagrell, que promou Faruk Al Hakin Hafe, expedient 484/2005.
  
Fet que es publica per al general coneixement i a l'efecte d'informació pública durant el termini de vint dies hàbils, a partir del dia següent a la data de la present publicació, als locals de la Comissió Territorial d'Urbanisme de València situats a l'edifici PROP de l'av. Gregori Gea, núm. 27 de València.
Diari Oficial de la Generalitat Valenciana


Sumari del DOGV 5035, del 24-06-2005 (2005/6983)

Informació pública de la reducció del capital social mínim.
-----------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6983


Organisme emissor
:   Bodega Nuestra Señora de Las Virtudes, COOP V.

Tipus de document
:   Anunci

Informació pública de la reducció del capital social mínim. [2005/M6983]
  
En compliment del disposat en la legislació vigent, la cooperativa, amb número d'inscripció A-1440 i CIF F-03018058, comunica que l'Assemblea General, de 26 de maig de 2005, va acordar reduir el capital social mínim de 150.253,03 euros a 6.000 euros, sense restitució d'aportacions als seus socis, amb la conseqüent modificació estatutària.
Diari Oficial de la Generalitat Valenciana


Sumari del DOGV 5130, del 08-11-2005 (2005/12807)

Informació pública del pla parcial del sector industrial SI6 del PGOU de Vilafamés.
-----------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12515


Organisme emissor
:   Ajuntament de Vilafamés

Tipus de document
:   Anunci

Informació pública del pla parcial del sector industrial SI6 del PGOU de Vilafamés. [2005/X12131]  
L'Alcaldia mitjançant Resolució núm. 500/05 de data 26 d'octubre de 2005, ha resolt sotmetre a informació pública la documentació del Pla Parcial del sector industrial SI6, del PGOU de Vilafamés per un període de vint dies, de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que es publicarà a un diari d'informació general editat a la Comunitat Valenciana, i posteriorment al Diari Oficial de la Generalitat Valenciana.   
El període d'informació pública començarà a contar-se a partir de l'endemà de la publicació del present edicte al Diari Oficial de la Generalitat Valenciana, dins d'aquest termini, qualsevol persona interessada podrà consultar la documentació, i, s'hi fa el cas, presentar-hi al·legacions. Es podrà consultar la documentació dipositada a la Secretaria de l'Ajuntament de Vilafamés de dilluns a divendres de 9.00 h. a 14.00 hores.  
Vilafamés, 26 d'octubre de 2005.. L'alcaldessa: Luisa Oliver Mallasén.
Diari Oficial de la Generalitat Valenciana


Sumari del DOGV 4954, del 25-02-2005 (2005/1945)

RESOLUCIÓ d'11 de gener de 2005, del conseller de Sanitat, per la qual disposa el cessament d'Ana Matilde Giménez Alonso de Medina com a subdirectora d'Infermeria del Centre d'Especialitats Jaume I de Castelló de la Plana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/1945


Organisme emissor
:   Conselleria de Sanitat

Tipus de document
:   Resolució

RESOLUCIÓ d'11 de gener de 2005, del conseller de Sanitat, per la qual disposa el cessament d'Ana Matilde Giménez Alonso de Medina com a subdirectora d'Infermeria del Centre d'Especialitats Jaume I de Castelló de la Plana. [2005/1945]
  
Vist que Ana Matilde Giménez Alonso de Medina, nomenada subdirectora d'Infermeria del Centre d'Especialitats Jaume I de Castelló de la Plana per l'Acord de 12 de novembre de 1990, del Consell d'Administració del Servici Valencià de Salut (DOGV número 1.441, de 12.12.1990), ha sigutr proposada per a ocupar un altre lloc.
  
Fent ús de les facultats que em conferix el Decret del Govern Valencià 186/1996, de 18 d'octubre, que aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum, segons la redacció modificada pel Decret 47/2000, de 17 d'abril, del Govern Valencià, resolc el cessament d'Ana Matilde Giménez Alonso de Medina com a subdirectora d'Infermeria del Centre d'Especialitats Jaume I de Castelló de la Plana, amb efecte des de l'11 de gener de 2005.
  
Contra esta resolució, que exhaurix la via administrativa, es pot interposar un recurs contenciós administratiu en el termini de dos mesos comptador des de l'endemà de la notificació, davant el jutjat contenciós administratiu que corresponga al domicili de qui l'interposa o davant la seu del jutjat contenciós administratiu de la ciutat de València, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 4 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i, potestativament, el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés. No obstant això, hom pot interposar qualsevol altre recurs que considere bo per a la defensa dels seus interessos.
Diari Oficial de la Generalitat Valenciana


Sumari del DOGV 5006, del 16-05-2005 (2005/5229)

Informació pública de l'anunci de començament d'operacions de classificació de camí ramader.
--------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5229


Organisme emissor
:   Conselleria de Territori i Habitatge

Tipus de document
:   Anunci

Informació pública de l'anunci de començament d'operacions de classificació de camí ramader. [2005/S5229]
  
El conseller de Territori i Habitatge, per Resolució de 7 de juliol de 2003, acorda la classificació del camí ramader assagador Reial de Castella, al terme municipal d'Algemesí, i de conformitat amb l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada por la Llei 4/1999, de 13 de gener, es fa públic perquè se'n prenga coneixement, que les operacions de referència començaran a les 10.00 h del dia 23 de maig de 2005, a l'Ajuntament d'Algemesí.
  
Se citen les persones i entitats amb interés legítim a assistir a l'acte, en el qual podran realitzar les al·legacions que consideren oportunes, i se'ls comunica que la seua absència no invalidarà l'eficàcia de l'acte.
  
La qual cosa es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4962, del 09-03-2005 (2005/2389)

Informació pública de l'estudi de detall per a ordenació de volums, en la parcel·la situada al carrer de Girona, 35 i Xarxa, 2. Expedient 121-25/2004.
------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2389


Organisme emissor
:   Ajuntament del Campello

Tipus de document
:   Anunci

Informació pública de l'estudi de detall per a ordenació de volums, en la parcel·la situada al carrer de Girona, 35 i Xarxa, 2. Expedient 121-25/2004. [2005/M2389]
  
El regidor delegat d'Urbanisme, amb data 6 de maig de 2004, ha dictat la Resolució número 1.221/2004, mitjançant la qual s'acorda sotmetre a informació pública, per un termini de 20 dies (descomptant els dissabtes, diumenges i festius), l'estudi de detall presentat per Peter John Hill, i que té com a objecte l'ordenació de volums en la parcel·la situada al carrer de Girona, 35, i Xarxa, 2, d'aquest terme municipal.
  
Durant l'indicat termini, a comptar a partir del dia següent al de la publicació d'aquest edicte en el Diari Oficial de la Generalitat Valenciana, es podran presentar les al·legacions que s'estimen pertinents. L'expedient complet estarà exposat al públic i podrà consultar-se, durant aquest termini, en aquest Ajuntament, edifici d'Urbanisme, siti a la plaça de Canalejas, 3, de dilluns a divendres, entre les 10.00 i les 14.00 hores.
  
La qual cosa es publica de conformitat amb el que disposen els articles 46 i 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5038, del 29-06-2005 (2005/7003)

Expedient número MY05/ASIC/C/2. Llicència campus del programari de Microsoft.
-----------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/7003


Data del document
:   13-06-2005

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * informàtica aplicada
    * contracte de subministraments
    * licitació
    * adjudicació de contracte administratiu

Expedient número MY05/ASIC/C/2. Llicència campus del programari de Microsoft. [2005/X7003]
  
1. Entitat adjudicadora
  
a) Organisme: Universitat Politècnica de València
  
b) Dependència: Àrea de Sistemes d'Informació i Comunicacions
  
c) Número d'expedient: MY05/ASIC/C/2
  
2. Objecte del contracte
  
a) Tipus de contracte: Serveis
  
b) Descripció de l'objecte: llicència campus del programari de Microsoft.
  
c) Lot
  
Lot 1: llicència campus del programari de Microsoft.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 1 de març de 2005
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Lot 1: 86.000,00 euros.
  
5. Adjudicació
  
a) Data: 10 de juny de 2005
  
b) Contractista:
  
Lot 1: Bull (España), SA.
  
c) Nacionalitat:
  
Lot 1: espanyola
  
d) Import d'adjudicació:
  
Lot 1: 82.708,26 euros.
Diari Oficial de la Generalitat Valenciana


Sumari del DOGV 5073, del 18-08-2005 (2005/8805)

Judici verbal número 449/2004. Cèdula de notificació.
-----------------------------------------------------

### Dades del document

Número de DOGV
:   5073

Data del DOGV
:   18-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8805


Organisme emissor
:   Jutjat de Primera Instància Número 2 de Vila-real

Tipus de document
:   Anunci

Judici verbal número 449/2004. Cèdula de notificació. [2005/A8805]
  
Joaquín Ventura Monfort, secretari del Jutjat de Primera Instància i Instrucció número 2 de Vila-real, fa saber:
  
Que en les actuacions de judici verbal número 449/2004 s'ha dictat la sentència que té l'encapçalament i decisió com es diu tot seguit:
  
«Sentència
  
Vila-real, 14 d'abril de 2005
  
María Eugenia Gozalbo Serer, jutgessa del Jutjat de Primera Instància número 2 de Vila-real i partit, ha vist les actuacions de judici verbal número 449/2004, instades per Amadeo Ferrer Benito, que actua com a demandant, representat per la procuradora María Pilar Ballester Ozcariz i amb l'assistència lletrada d'Enriqueta Dauden Vicente, contra Said Essalamin i María del Carmen Hernández Espinosa, com a demandats, i resol ... :
  
Decisió:
  
Estime íntegrament la demanda formulada per la procuradora Pilar Ballester Ozcariz, que actua en nom i representació d'Amadeo Ferrer Benito, condemnant Said Essalamin i María del Carmen Hernández Espinosa a pagar 1.091,01 euros en concepte de principal, més els interessos legals que les quantitats esmentades meriten, així com a pagar les costes processals.
  
Declare en situació de rebel·lia Said Essalamin i María del Carmen Hernández Espinosa amb els efectes legals que esta declaració comporta.
  
Notifiqueu la present resolució a les parts en la forma que la llei disposa.
  
La present resolució no és ferma i contra ella es pot interposar un recurs d'apel·lació en el termini de cinc dies comptadors des de l'endemà de la seua notificació davant de l'Audiència Provincial.
  
Esta és la meua sentència, de què s'expedirà un testimoniatge perquè s'unisca a les actuacions, que pronuncie, mane i firme.»
  
I perquè valga de notificació en forma legal a Said Essalamin i María del Carmen Hernández Espinosa, expedisc el present edicte perquè s'inserisca en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5015, del 27-05-2005 (2005/5234)

Informació pública de programa d'actuació integrada de la unitat d'execució única sector Marines 3.1, del sòl urbanitzable del Pla General de Dénia.
----------------------------------------------------------------------------------------------------------------------------------------------------

### Dades del document

Número de DOGV
:   5015

Data del DOGV
:   27-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5234


Organisme emissor
:   Nomondenia, SL, i Altres

Tipus de document
:   Anunci

Informació pública de programa d'actuació integrada de la unitat d'execució única sector Marines 3.1, del sòl urbanitzable del Pla General de Dénia. [2005/Q5234]
  
D'acord amb l'article 48 i concordants de la Llei 6/1994, 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, pel termini de 20 dies, l'alternativa tècnica de programa presentada per Nomondenia, SL, Costa Dénia, SL, Mongomar, SL, José Luis Hernández Soler, Enrique Romany Puig, Promociones Vicens y Bertó, SL, Tomás Arribas Sanpedro, Salvador Bahamonde Aguilar, Pascual Garrido Miralles, José Puig Vicent, José Romany Puig, Inversiones Gómez Cerezo, SL, Andrés Escribá Gilabert, en nom i representació de Mercedes Gilabert Pérez i Elena Escribá Gilabert, Andrés Escribá Gilabert, en representació d'Eugenio Antonio Pastor Catalá i Marina Marsal Romany, en representació d'Amparo Romany Boix, Encarna Marsal Romany i María del Mar Marsal Romany i en el seu propi nom i dret per al desenvolupament de l'actuació integrada de la unitat d'execució única sector Marines 3.1 (antics sectors M-15 i M-17), del sòl urbanitzable del Pla General d'Ordenació Urbana de Dénia.
  
El programa d'actuació integrada de la unitat d'execució única sector Marines 3.1 (antics sectors M-15 i M-17), del sòl urbanitzable del Pla General d'Ordenació Urbana de Dénia, podrà ser objecte de pública consulta en l'exemplar protocol·litzat a la Notaria de Secundino-José García-Cueco Mascaró (carrer del Marqués de Campo, 27, entresòl, Dénia). Qualsevol persona, dins del termini de 20 dies, comptadors des de la publicació del darrer anunci, podrà comparéixer en esta notaria per a obtindre una còpia de l'acta o sol·licitar-ne l'exhibició. A l'Ajuntament de Dénia, on s'ha dipositat un altre exemplar (núm. 7.943/2005 al registre general de entrada), s'hi pot així mateix consultar les actuacions derivades de la documentació i podran presentar-se davant d'este al·legacions o altres alternatives tècniques durant el període d'informació pública.